MODEL CONTRACT DE ÎNCHIRIERE
Prezentul contract de închiriere (“Contractul”) este încheiat la data de .......................... între:

A. TEATRUL NATIONAL “I.L. CARAGIALE”, cu sediul in Bucuresti, Bd. Nicolae Bălcescu nr. 2, sector 1, telefon 313.94.37, fax 312.31.69, cod fiscal 4192626, cont RO 49 TREZ 7015 009X XX00 0281, deschis la Trezoreria Statului Sector 1, reprezentată prin dl. director general ION CARAMITRU, in calitate de  „Locator”,
şi
B. .................................................cu sediul în ............................., nr. ....., telefon ......................, fax ................................., cont .........................................................la Banca................, înregistrată la Registrul Comerţului cu nr. ............................, cod unic de înregistrare fiscală ............................., reprezentat prin Director General ............................ în calitate, „Locatar”),
denumite în continuare în mod colectiv Părţile şi individual Partea,
Părţile au hotărât să încheie acest contract în următorii termeni şi în următoarele condiţii:
Articolul 1.
Obiectul Contractului

1.1. Locatorul închiriază Locatarului, iar Locatarul ia în folosinţă spațiul situat din Imobilul  TNB din  Bucuresti, Bd. Nicolae Bălcescu nr. 2, sector 1, (numit in continuarea „Imobilul”), constând în ..................... în suprafață de ........... m.p..
Spaţiul este descris în vederea identificării în Anexa 1 („Schiţa Spaţiului”) ce face parte integrantă din prezentului Contract.
Locatarul este deplin responsabil de păstrarea în bune condițiuni a Imobilului, starea acestuia urmând a fi verificată la terminarea contractului. Remedierea oricăror daune care sunt cauzate din culpa Locatarului, va fi suportată exclusiv de către acesta. 

1.2. Locatorul închiriază şi predă, iar Locatarul preia Spaţiul la data de ........... („data predării”). Locatarul a vizitat personal Imobilul și s-a declarat satisfăcut de starea acestuia de la data semnării. Starea Spaţiului va fi indicată de către părţi într-un proces-verbal de predare-primire, detaliat în Anexa 2 (“Procesul-verbal de predare-primire”). 
1.3. Locatarul va folosi Spaţiul exclusiv cu destinaţia de ...................., conform obiectului de activitate al Locatarului și va putea înregistra la Registrul Comerțului punct de lucru cu această activitate. 
Locatarul se obligă să respecte toate normele legale prezente și viitoare referitoare la amenajarea/renovarea și funcționarea Imobilului.

Locatarul va obține toate avizele de funcționare și toate autorizațiile de amenajare/construire, dacă acestea vor fi necesare și le va preda în copie Locatorului în termen de 5 zile de la obținerea acestora. 
Toate cheltuielile, previzibile și non-previzibile, referitoare la amenajarea Imobilului, avizarea acestuia de organele competente, dotarea Imobilului conform destinației de mai sus, sunt exclusiv în sarcina Locatarului. Locatorul nu va participa în niciun mod la amenajarea / renovarea / dotarea Imobilului și nici nu i se vor putea imputa în niciun mod astfel de costuri și/sau reducerea chiriei.

Schimbarea destinației Spațiului de către Locatar se va face exclusiv cu acordul scris al Locatorului. 
Locatarul se obligă să nu desfășoare activități ilicite, imorale sau contrare legii în Spațiul închiriat, fiind pe deplin responsabil atât civil cât și penal pentru orice activitate desfășurată în Spațiul închiriat, Locatorul fiind absolvit de orice fel de răspundere pe perioada valabilității contractului.

1.4. La încetarea contractului, Părţile vor încheia un nou proces-verbal (”Procesul-verbal de predare-primire la încetarea Contractului”), atestând starea Spaţiului şi predarea acestuia către Locator. Remedierea oricăror daune aduse/produse Imobilului și/sau bunurilor aflate în Imobil, cauzate din culpa Locatarului vor fi suportate exclusiv de către acesta.
1.5. Îmbunătățirile / renovările aduse Imobilului de către Locatarul vor rămâne în beneficiul Imobilului, fără ca Locatorul să trebuiască să despăgubească în vreun fel de Locatar.

Articolul 2.
Termenul contractului
2.1. Termenul contractului este de .........., începând cu data semnării, respectiv de la data de ........... (..................) până la data de..........(.................).
2.2. Termenul contractului poate fi prelungit pe baza acordului scris al părților, chiria urmând a fi renegociată conform pieței imobiliare de la data prelungirii. Partea care dorește prelungirea contactului va notifica acest lucru cu 30 de zile înainte de expirarea prezentului Contract. 

Articolul 3.
Chiria şi modalitatea de plată
3.1. În schimbul dreptului de folosinţa asupra Spaţiului, Locatarul se obligă să plătească Locatorului o chirie de ......... (...............)euro/lună („chiria”).
3.2. Plata chiriei va fi efectuată în lei, la cursul de schimb euro/lei stabilit de către Banca Naţională a României la data efectuării plăţii chiriei către Locator.

3.3. Plata chiriei se va efectua la fiecare 10 ale lunii, în avans pentru fiecare luna. Facturile pentru plata chiriei vor fi emise cu .... de zile înainte de data scadentă. 
Chiria este considerată plătită în ziua în care contul bancar al Locatorului a fost creditat cu suma aferentă acesteia.

3.4. Locatarul este obligat să plătească chiria în contul Locatorului nr. ………………..deschis la ....... sau în orice alt cont notificat în prealabil de către acesta.

Articolul 4.
Garanţia
4.1. Locatarul va plăti Locatorului o garanţie contractuală reprezentând valoarea a ........ luni de chirie („garanţia”). Această garanţie va fi constituită la data semnării.
4.2. Garanţia va fi transferată în contul bancar nr. .........................deschis la ................. pe numele Locatorului şi nu va fi purtătoare de dobândă în favoarea Locatarului.

4.3. În situaţia în care Locatarul nu furnizează Garanţia către Locator în termenul stipulat mai sus sau nu o completează, în cazul în care este utilizată de Locator conform contractului, acest lucru va fi considerat o încălcare substanţială a unei obligaţii contractuale. Locatorul are dreptul, în acest caz, să rezilieze contractul, dacă Locatarul nu completează Garanţia în termen de 15 (cinsprezece) zile de la notificarea transmisă în acest sens de Locatar, conform art.4, pct. 4.5..

4.4. Locatorul poate utiliza în orice moment garanţia pentru acoperirea oricărei datorii scadente a Locatarului, cu o notificare prealabilă scrisă către Locatar. În această situație, Locatarul este obligat ca deîndată ce a fost notificat de Locator, să reîntregească garanția la suma inițială.

4.5. În termen de 15 (cincisprezece) zile de la cererea Locatorului, Locatarul are obligaţia de a plăti Locatorului suma necesară pentru refacerea/reconstituirea/menţinerea Garanţiei la suma menţionată în cadrul prezentului Articol 4.

4.6. În termen de cel mult 15 (cincisprezece) de zile de la încetarea contractului, Locatorul va plăti Locatarului o sumă egală cu diferenţa garanţiei după deducerea tuturor sumelor pe care Locatorul este sau va fi îndreptăţit să le retragă, reprezentând cheltuielile de întreținere scadente ale Imobilului închiriat(energie electrică, apă, gunoi, salubrizare, gaze, pază, internet, telefonie etc.), repararea Imobilului și/sau a bunurilor aflate în Imobil, daca aceasta se datorează din culpa Locatarului și nu a uzurii normale. 
Denunțarea unilaterală a contractului de către Locatar, înainte de termen, duce la pierderea Garanției.

Articolul 5.
Costuri
5.1. În vederea folosirii Spaţiului, Locatarul va plăti următoarele costuri:

(a) Costurile pentru utilităţi ce vor fi plătite lunar potrivit consumurilor realizate de Locatar – energie electrică, apă, gunoi, salubrizare, gaze, pază, internet, telefonie, publicitate. 
Locatorul va factura costurile respective Locatarului, care le va achita în contul Locatorului indicat în factură.

Locatorul se obligă ca, după încasarea sumelor de la Locatar, să achite facturile pentru utilități deîndată. 
Neplata utilităţilor de către Locatar în termen de 10 zile de la data scadentă va duce la sistarea utilităţilor fără nici un preaviz, cu suportarea tuturor costurilor de re-branşare de către utilizator (Locatar), în cazul continuării contractului.

Articolul 6.
Declarațiile și Obligaţiile Părţilor
6.1. Locatorul declară că:

6.1.1. Are deplină capacitate pentru încheierea prezentului contract;

6.1.2. Are titlu legal pentru închirierea Imobilului, pe toată durata pentru care prezentul contract a fost încheiat;

6.2. Locatorul îşi asumă următoarele obligaţii:

6.2.1. să predea Spaţiul Locatarului, în bune condiţii, la data semnării;

6.2.2. să asigure Locatarului folosinţa liniştită şi utilă a Spaţiului.

6.2.3. să emită facturi pentru chirie într-un termen rezonabil, cu precizarea că Locatarul nu poate opune Locatorului excepţia de neplată a chiriei sau costurilor întemeiată pe faptul că nu a primit facturi din partea Locatorului, dacă acesta din urmă face dovada că a transmis aceste facturi Locatarului.
6.3. Locatarul declară că:

6.3.1. Are deplină capacitate pentru încheierea prezentului contract;

6.4. Locatarul îşi asumă următoarele obligaţii:

6.4.1. să respecte prevederile prezentului contract referitoare la folosirea corespunzătoare a Spaţiului, în conformitate cu destinaţia Spaţiului prevăzută în Articolul 1.3. din prezentul Contract;

6.4.2. să folosească şi să întreţină Spaţiul și bunurile aflate în acesta cu diligenţa unui bun proprietar, pe întreagă durată a contractului, fără întrerupere;

6.4.3. să asigure bunurile din Imobil;

6.4.4. să notifice Locatorul despre necesitatea reparaţiilor în spaţiu sub sancţiunea plăţii de daune interese;
6.4.5. să permită Locatorului sau reprezentaţilor acestuia accesul liber în spaţiu, în vederea inspectării şi controlului modului de folosire corespunzătoare a spaţiului în conformitate cu termenii şi condiţiile prevăzute în prezentul contract cu un preaviz de 48 de ore;
6.4.6. să plătească la timp toate sumele de bani datorate în temeiul prezentului contract (incluzând dar fără a se limita la chirie şi costuri) la termenele prevăzute în acest contract. 
6.4.7. Neplata unei singure facturi, după trecerea a maxim 60 zile calendaristice de la termenul scadent duce automat la rezilierea prezentului contract.
6.4.8. să primească facturile emise de Locator; Locatarul nu poate opune Locatorului excepţia de neplată a chiriei sau costurilor întemeiată pe faptul că nu a primit facturi din partea Locatorului, dacă acestea au fost transmise conform prezentului contract;

6.4.9. să constituie garanţia în favoarea Locatorului, conform Articolului 4 de mai sus;

să obţină orice avize, autorizaţii, licenţe sau permise necesare pentru amenajarea Spațiului și/sau desfăşurarea activităţii sale în Spaţiu şi, la expirarea acestora, să le reînnoiască. Toate avizele, autorizaţiile, licenţele sau permisele vor fi prezentate Locatorului în termen de 5 zile de la data obţinerii acestora de către Locatar de la autorităţile competente;

să respecte normele legile locale și europene. Locatorul nu va fi responsabil pentru nici un accident şi pentru vătămarea nici unei persoane sau pentru pierderea sau prejudicierea vreunui bun (inclusiv al Locatarului) survenite în sau în jurul Spaţiului din orice cauza posibilă (cutremur, incendii, inundaţii, furt sau alte infracţiuni, întreruperea serviciilor publice de utilităţi, etc.);

6.4.10. să respecte normele P.S.I., I.G.S.U., normele privind protecţia muncii, protecţia mediului, sănătatea publică şi protecţia sanitar-veterinară şi orice alte norme de protecţie prevăzute în orice act legislativ, central sau local. 

6.4.11. să respecte prevederile Consiliului Local al Municipiului București, precum şi ale altor autorităţi publice, cu privire la asigurarea şi menţinerea curăţeniei şi să încheie contract separat cu societatea de salubrizare pentru preluarea deșeurilor și resturilor menajere.
6.4.12. să suporte toate riscurile şi consecinţele legate de folosinţa Spaţiului de către reprezentanţii Locatarului, personalul său angajat, contractori, sub-contractori precum şi de orice alţi vizitatori sau clienţi ai Locatarului;
6.4.13. să informeze imediat în scris Locatorul cu privire la orice reparaţie care ar trebui efectuată cu privire la Spaţiu sau cu privire la orice viciu sau orice prejudiciu adus Spaţiului, imediat ce ia cunoştinţa despre existenţa unui astfel de viciu sau prejudiciu;

6.4.14. să efectueze imediat şi în bune condiţii toate lucrările de reparaţii minore, precum şi orice lucrări de întreţinere curentă a Spațiului(cu excepția celor care sunt în afara Spațiului și celor de structură), fără a schimba destinaţia Spaţiului;

6.4.15. să suporte toate costurile reparaţiilor aferente Spaţiului, care potrivit prevederilor art. 1802, Cod civil sunt în sarcina sa, cu excepţia celor care rezultă din uzura normală, precum şi să remedieze orice şi toate defecţiunile cauzate Spaţiului din culpa sa exclusivă sau a unor persoane pentru care este ţinut responsabil, în termen de 10 (zece) zile de la producerea acestora şi să suporte toate costurile aferente unor asemenea lucrări de reparaţie. În cazul în care Locatarul nu îşi îndeplineşte aceste obligaţii, Locatorul îşi rezervă dreptul de a efectua astfel de reparaţii necesare, iar Locatarul va restitui costurile aferente acestor lucrări, în baza unor acte doveditoare;

6.4.16. să nu aducă şi să nu permită aducerea în Spaţiu a unor materiale periculoase, inflamabile, explozive, nocive sau ofensive şi/sau orice alte substanţe calificate de lege ca fiind periculoase şi/sau deosebit de periculoase, pe parcursul întregului termen;

6.4.17. să se comporte cu diligența unui bun proprietar și să protejeze imobilul de orice deteriorare;

6.4.18. să nu efectueze nici o modificare, amenajare, îmbunătăţire, decoraţiune, construcţie, finisare a Spaţiului sau să îi schimbe destinaţia fără acordul prealabil scris al Locatorului dat în acest sens. Părţile convin în mod expres ca Locatarul să suporte toate costurile determinate de o astfel de modificare (dacă o astfel de modificare este solicitată în mod expres de către Locatar), incluzând toate costurile aferente permiselor şi autorizaţiilor necesare a fi obţinute în acest sens, precum şi costurile aferente înlăturării acestor modificări din Spaţiu, în cazul în care contractul va înceta din orice cauză;

6.4.19. să nu deranjeze folosinţa liniştită şi utilă a vecinilor prin activităţile desfăşurate în Spaţiu;

6.4.20. să nu subînchirieze, transfere sau cesioneze în parte sau în totalitate niciun drept născut din prezentul contract fără consimţământul scris prealabil al Locatorului;

6.4.21. să permită tuturor persoanelor autorizate de Locator vizitarea Spaţiului cu un preaviz de 48 de ore;
6.4.22. să elibereze Spaţiul Locatorului la încetarea contractului, indiferent de cauza încetării acestuia, aşa cum este prevăzut în Articolul 11 de mai jos.
Articolul 7.
Răspunderea contractuală
7.1. În cazul în care Locatarul nu va îndeplini la timp şi în mod corespunzător oricare din obligaţiile sale de plată potrivit prezentului contract, Locatarul va plăti Locatorului penalităţi de întârziere în cuantum de 0,1%/zi din suma datorată, pentru fiecare zi de întârziere, fără a fi necesară vreo solicitare formală pentru plata acestora. Valoarea penalităţilor poate depăşi suma iniţială datorată la care sunt aplicate.

7.2. În cazul în care Locatarul întârzie îndeplinirea oricărei obligaţii de plată cu mai mult de 60 (şaizeci) de zile calendaristice de la data scadenţei, Locatorul este îndreptăţit să folosească garanţia și să declare reziliat prezentul contract.

7.3. Locatarul va fi ţinut pe deplin responsabil cu privire la orice prejudiciu personal, moartea sau rănirea oricărei persoane, pierderea sau prejudicierea de orice fel a proprietăţii, care afectează Spaţiul sau orice persoană din Spaţiu, dacă acestea sunt rezultatul acţiunilor şi/sau omisiunilor Locatarului.

7.4. În cazul în care:

7.4.1. prezentul contract va înceta înainte de expirarea termenului, prin denunțarea unilaterală de către locatar; 
sau

7.4.2. Locatarul nu îşi îndeplineşte oricare dintre obligaţiile asumate prin prezentul Contract,
Locatorul este îndreptăţit să reţină întreaga sumă a garanţiei cu titlu de penalitate contractuală şi să pretindă acoperirea oricărui prejudiciu sau pierdere suferită şi care nu este acoperită de garanţie, dar care se naşte sau este în legătură cu prezentul contract.
Articolul 8.
Încetarea contractului
8.1. Prezentul contract va înceta:
8.1.1. la expirarea Termenului pentru care a fost încheiat, dacă părțile nu convin de comun acord prelungirea acestuia;
8.1.2. prin acordul Părţilor;
8.1.3. prin reziliere în condiţiile prezentului Contract.
8.2. Reziliere:
8.2.1.      În cazul în care, cu excepţia situaţiei prevăzute la art. 6, pct. 6.4.7, Locatarul îşi încalcă obligaţiile contractuale, Locatorul va notifica Locatarului intenţia de reziliere a contractului pentru nerespectare de obligaţii şi motivul precis. Locatarul are la dispoziţie un termen de … zile lucrătoare pentru îndepărtarea cauzelor care au stat la baza notificării de reziliere, termen calculat de la primirea notificării. În cazul în care Locatarul nu se va conforma notificării Locatorului, în termenul stabilit, contractual va înceta de drept, fără alt termen şi fără altă formalitate, prezenta clauza constituind în accepțiunea părților un pact comisoriu de grad IV.
8.2.2.    În cazul în care Locatorul nu își îndeplinește obligațiile asumate prin prezentul  contract, Locatarul va notifica Locatorului intenţia de reziliere a contractului pentru nerespectare de obligaţii şi motivul precis. Locatorul are la dispoziţie un termen de 25 zile lucrătoare pentru îndepărtarea cauzelor care au stat la baza notificării de reziliere, termen calculat de la primirea notificării. În cazul în care Locatorul nu se va conforma notificării Locatarului, în termenul stabilit, contractual va înceta de drept, fără alt termen şi fără altă formalitate, prezenta clauza constituind in accepțiunea părților un pact comisoriu de grad IV.

8.3.      În momentul rezilierii, Locatarul va elibera şi preda Spaţiul în conformitate cu prevederile acestui contract, iar toate drepturile, pretenţiile, acţiunile Locatarului împotriva Locatorului vor înceta. Locatorul este îndreptăţit să păstreze, fără plata către Locatarul a vreunei compensaţii în această privinţă, îmbunătăţirile, decoraţiunile, construcţiile, finisările etc. rezultate din sau în legătură cu lucrările Locatarului, chiar dacă prin acestea s-a adus un spor de valoare Spaţiului/Imobilului
Articolul 9.
Eliberarea Spaţiului
9.1.         În termen de 30 zile de la încetarea contractului, Locatarul va elibera Spaţiul, îl va pune la dispoziţia exclusivă a Locatorului şi va plăti toate sumele datorate în conformitate cu prezentul contract.

9.2.       Părţile convin că Spaţiul va fi predat Locatorului în aceeaşi stare ca şi cea existentă la data semnării, curat și igienizat, cu excepția uzurii normale şi, de asemenea, Locatarul va înlătura toate modificările care au fost aduse Spaţiului, cu excepţia acelor modificări care vor rămâne în Spaţiu după cum este prevăzut în Articolul 6.2.17. de mai sus.

9.3.       În cazul în care Locatarul nu va elibera Spaţiul la momentul menţionat în Articolul 9.1. de mai sus, pe lângă dreptul Locatorului de a cere eliberarea Spaţiului şi pe lângă orice alte drepturi ale Locatorului în concordanţă cu prevederile prezentului contract şi cu legislaţia aplicabilă şi fără a aduce atingere niciunui beneficiu sau drept al Locatorului conform celor de mai sus, Locatarul va plăti Locatorului, sub formă de penalitate pentru perioada pentru care trebuia să elibereze Spaţiul, o sumă în cuantum de 100 Euro/zi plătită în conformitate cu prezentul contract, pentru fiecare zi de întârziere.

9.4.       Plata penalităţilor menţionate mai sus nu îl va exonera pe Locatar de obligaţia sa de a elibera Spaţiul şi nu va prejudicia dreptul Locatorului de a solicita orice alt beneficiu, remediu sau daună în virtutea prezentului contract şi/sau în virtutea legii aplicabile.

9.5.       În cazul în care în termen de 30 zile de la încetarea prezentului Contract, Locatarul nu eliberează Spaţiul şi nu îl pune la dispoziţia Locatorului, Locatorul are dreptul de a evacua mărfurile şi bunurile Locatarului aflate în Spaţiu. Evacuarea se va realiza de către reprezentanţii Locatorului în prezenţa unui delegat neutru. Bunurile vor fi inventariate şi depozitate de către Locatorul într-un spaţiu corespunzător, pe riscul şi pe cheltuiala Locatarului.

Articolul 10.
Forţa majoră

10.1.       In cazul apariţiei unui caz de forţă majoră (după cum este definit de legea română), în urma căruia Spaţiul va fi considerat inutilizabil pentru destinaţia stabilită, toate obligaţiile Părţilor vor fi suspendate pentru perioada în care respectivul caz de forţă majoră se va menţine.
10.2.     În sensul Articolului 10.1. forţa majoră este un eveniment extern, imprevizibil, absolut invincibil si inevitabil, care intervine după semnarea prezentului Contract. Apariţia unui eveniment de forţă majoră va fi adusă la cunoştinţa de către Partea care îl invocă celeilalte Părţi în termen de 5 (cinci) zile de la data apariţiei acestuia şi, de asemenea, o va înştiinţa despre încetarea evenimentului cât mai curând posibil, dar nu mai târziu de 5 (cinci) zile de la respectiva încetare.
10.3.    În cazul în care începutul şi încetarea forţei majore nu sunt notificate, în conformitate cu condiţiile şi în termenele limită specificate mai sus, atunci Partea respectivă nu va avea dreptul să reclame forţa majoră pentru neîndeplinirea obligaţiilor sale contractuale.
10.4.     O Parte afectată de un eveniment de forţă majoră va lua toate măsurile rezonabile pentru a înlătura imposibilitatea sa de a-şi îndeplini obligaţiile din prezentul Contract într-un termen cât mai scurt.
Articolul 11.
Legea şi jurisdicţia aplicabilă

11.1.    Prezentul Contract va fi guvernat şi va fi interpretat în conformitate cu legea  română.
11.2.    Orice litigiu, controversă, pretenţie a Părţilor decurgând din sau în legătura cu prezentul contract, pe care Părţile nu o vor putea rezolva pe cale amiabilă, va fi transmisă spre soluţionare instanţelor competente de drept comun din Bucureşti.

Articolul 12.
Diverse

12.1.    Toate notificările necesare sau permise pentru a fi înaintate, trimise sau livrate rezultând din prezentul contract sau din lege între locator şi locatar vor fi efectuate în scris şi vor fi livrate prin servicii de mesagerie, curierat sau prin scrisoare cu confirmare de primire sau recomandată adresată Părţii la adresa specificată mai jos.

12.2.   Toate notificările și comunicările dintre părți vor fi făcute în limba română la următoarele adrese:

a) pentru Locator: 

.....................................
b) pentru Locatar: 

....................................
12.3.     Prezentul contract nu va putea fi modificat, completat sau schimbat în orice fel, cu excepţia înscrisurilor semnate de către Părţi.

12.4.     În cazul în care una sau mai multe prevederi ale prezentului contract sunt sau vor deveni nule, valabilitatea celor rămase nu va fi afectată. În cazul unor inadvertenţe existente în Contract se vor aplica, în consecinţa, cele menţionate mai sus. O prevedere care nu este valabilă va fi înlocuită de o prevedere valabilă stabilită de către Parţi, în scris, care îndeplineşte cât mai mult posibil scopul comercial al prevederii nule. În cazul existenţei unei inadvertenţe, aceasta va fi înlocuită de o astfel de prevedere asupra căreia Părţile au convenit, ţinând cont de scopul şi obiectul contractului, dacă respectiva inadvertenţă a fost sesizată în momentul în care aceasta a început să producă efecte.
12.5.    Următoarele Anexe fac parte integrantă din prezentul Contract:
 Anexa 1 – Schiţa Spaţiului;

 Anexa 2 – Procesul-verbal de predare-primire;

12.6.    Prezentul Contract va intra în vigoare la semnarea sa de către Părţi.

12.7.    Prezentul contract reprezintă titlu executoriu, conform prevederilor Noului Cod Civil, pentru plata chiriei şi a celorlalte costuri la termenele şi în modalităţile stabilite prin Contract, pentru restituirea Spaţiului la încetarea contractului cât şi pentru ipoteca constituită în favoarea Locatorului asupra bunurilor mobile ale Locatarului. 
În considerarea celor de mai sus, prezentul contract a fost încheiat astăzi, ........., în 2 (două) exemplare originale în limba română.
Locator





             Locatar

